Лїсковец

Лїсковец (Corylus) то род лїсцопадного древа и вельких черякох хторе рошнє на сиверней гемисфери, у подручох зоз умерену климу. Тот ше род звичайно кладзе до фамилиї брезох, алє даєдни ботанїчаре видвоюю лїсковци (вєдно зоз грабами и повязанима файтами) до окремней фамилиї, до Corylaceae. Плод лїсковца ма исте мено, лїсковец.

Лїсковци маю єдноставни, заокруглєни лїсца зоз двойнїсто назубенима рубцами. Квитки ше розвиваю у барз вчасней фази яри, скорей лїсца на древе, и єднодоми су, зоз єднополнима китайками; хлопски китайки блядожовтeй фарби и длугоки су 5-12 cm, а женски китайки барз мали и з векшей часци су скрити у пупчох; видлїви лєм шветлочервени часци тлучка у длужини 1-3 mm. Плоди то орехи длугоки 1-2,5 cm и пречнїка 1-2 cm, коло хторих лупка (involukrum), хтора часточно або цалком завера орех.

Форма и структура лупки, як и тип росту рошлїни (чи то стебло чи черяк зоз младнїками) значни у идентификациї файти лїсковца.

Полен файтох лїсковцох хтори часто причина алерґийох концом жими и на початку яри, мож идентификовац под звекшаньом (600 раз) по характеристичних еґзоспорийох хтори маю на себе три обачлїви пори.

389x389px|alt=Звичайни лїсковец|thumb|Звичайни лїсковец

Файти

Corylus ма 14-18 файти. Опис файтох у восточней Азиї спорни бо ше WCSP и Флора Китаю розликую по тим же хтори таксони прилапени; у рамикох того реґиону лєм тоти файти, хтори прилапюю тоти обидва жридла, наведзени на списку кус нїжей. Файти ґруповани на шлїдуюци способ:

Орех окружени з мегким, лїсцатим инволукрумом, ма вецей стеблочка, млади черяки до 12 m

Инволукрум кратки, одприлики истей длужини як орех

 Corylus americana – америцки лїсковец (восточна Сиверна Америка)
 Corylus avellana – звичайни лїсковец (Европа и Заходна Азия) 

 Corylus heterophylla – азийски лїсковец

 Corylus yunnanensis – юнански лїсковец (штреднї и южни Китай)


Инволукрум длугоки, двараз длугши од ореха або и длугши, формує "джубок" 

 Corylus colchica – колхидски лїсковец (Кавказ)

 Corylus cornuta – лїсковец хтори ма форму джубки (Сиверна Америка)

 Corylus maxima – царгородски лїсковец (Юговосточна Европа и Югозаходна Азия)

 Corylus sieboldiana – азийски джубкасти лїсковец (Сиверовосточна Азия и Япон; синоним: C. mandshurica)

Орех окружени зоз твардим джобацим инволукрумом, єдно стебелко ма висину 20–35
	Инволукрум умерено джобаци и зоз шлїжинковима власками 


 Corylus chinensis – китайски лїсковец (заходни Китай)

 Corylus colurna – турски лїсковец (Юговосточна Европа и Мала Азия)

 Corylus fargesii – Фарґесов лїсковец (заходни Китай)

 Corylus jacquemontii – Жакмонтов лїсковец (Гималаї)

 Corylus wangii – Ванґов лїсковец (югозаходни Китай)


Инволукрум зоз густима джобадлами, подобни омотачови плода ґестинї 

 Corylus ferox – гималайски лїсковец (Гималаї, Тибет и югозаходни Китай;синоним: C. tibetica).

Єст даскельо гибриди; крижанє ше може збуц медзи файтами у розличних роздїлох того роду, напр. Corylus × colurnoides (C. avellana × C. colurna). Найстарша потвердзена файта лїсковца то Corylus johnsonii, пренайдзена як фосил у стинох з часох ипресияна у округу Фери (Вашинґтон).

Хаснованє

357x357px|alt=Орещки (лїсковци), плоди лїсковцового древа|thumb|Орещки (лїсковци), плоди лїсковцового древа

Орехи шицких лїсковцох мож єсц. Увичайни лїсковец ше найбаржей пестує спомедзи шицких файтох пре свойо плоди. Обераю ше и плоди з других файтох, алє анї єдна нє ма даяку комерциялну значносц окрем царгородского лїсковца.

Вецей култивари тих двох файтох лїсковца ше пестую як украсни рошлїни у заградох, уключуюци форми зоз викривенима стебелками (C. avellana "Kontorta, позната и як "палїца Гария Лаудера" пре свой ґузловити випатрунок ), зоз "смутнима" конарами (C. avellana "Pendula") и лилово-червеним лїсцом (C. maxima "Purpurea").

Лїсковец то традицийни материял хасновани за прути за плєценє, за огради з такого пруца, кошари и за рами плєцених чамцох. Стебло ше може окресовац, а реґенерируюци младнїки оможлївюю їх жатву кажди даскельо роки.

Вивирки, глодаре, домашнї заяци и ларви рижних файтох зоз шору мотильох (Lepidoptera) хасную лїсковец за поживу.

 Вонкашнї вязи 

   Leska, Википедия на сербским язику

  Лешник, Баштованка, објављено 08.06.2023, www.bastovanka.rs

 Лїсковец на Викиодлоги
Катеґория:Рошлїни
Катеґория:Овоц
Катеґория:Пожива